**DH Guldborgsund og DH Lolland.**

Referat af fælles møde mellem DH Guldborgsund og DH Lolland den 22. maj 2018 på Landsbyen i Våbensted.

Deltagere:

Guldborgsund:

Kenneth Nilsen, UlykkesPatientForeningen

Laila Groth, Gigtforeningen

Rose Brusen, Hjernesagen

Karen Margrethe Hansen, Døveforeningen

Bjarne Hansen, Høreforeningen

Bent Munck, UlykkesPatientForeningen

Lolland.

Gert Mortensen, Autismeforeningen

Bente Loldrup, Autismeforeningen

Johnny Petersen, Muskelsvindforeningen

Gunner Frederiksen, Muskelsvindforeningen

John Hansen, UlykkesPatientForeningen

Bent Hansen, Høreforeningen

Merete L. Sørensen, Sind

Finn Perning, Scleroseforeningen

Gert bød velkommen til mødet og bad alle om at fortælle om sig selv, hvem de repræsenterede og hvilken rolle de spiller i det lokale DH.

Følgende dagsorden er fremsendt til alle før mødet, men der blev snart en ivrig stemning rundt om bordet således, at det var svært for referenten at få de enkelte indlæg ind under punkterne i kronologisk orden.

Referatet vil derfor blive et mix af udsagn i forbindelse med diverse punkter, jeg håber på forståelse for dette.

Dagsorden

**1. Fremtidigt samarbejde om projekter og erfaringer mellem DH Guldborgsund og Lolland. (Mindst et årligt møde) (Udgiftsfordeling)**

**2. I fremtiden samme dato og sted for årsmøder med fælles oplægsholder/emne og efterfølgende lokalt årsmøde. (Drøftelse af fordele/ulemper).**

**3. Fælles projekter og emnearbejder med rekruttering – uddannelse – tilgængelighedsprojekter – netværk på tværs osv.**

**4. Erfaringer fra Handicaprådsarbejdet i kommunerne og med Centrale Handicapråd.**

**5. Samarbejder med huset i Tåstrup til det lokale niveau.**

**6. Dine forslag!**

**7. Eventuelt.**

Referat

Man var enige om, at DH Guldborgsund og DH Lolland mødes 2 gange om året. 1 gang om efteråret og 1 gang om foråret.

Om efteråret kan man f.eks. beslutte hvem man vil indstille til råd og nævn, idet vi har større mulighed for en repræsentant, hvis vi er enige om indstillingen. F.eks. Gert Mortensens plads i bevillingsnævnet og Bent Muncks plads i det regionale beskæftigelsesnævn.

Om foråret (der var delte meninger om dette punkt) blev det besluttet, at afholde et fælles årsmøde første gang i 2019 på Lalandia i Rødbyhavn dog på den måde, at spisning og eventuelt indslag gøres fælles for begge DH afdelinger, hvorefter man går hver for sig til det egentlige årsmøde, hvor der foregår valg til DH’s lokale forretningsudvalg.

Heino Knudsen inviteres som oplægsholder (Gert kontakter Heino) og Merete prøver derefter at kontakte Lalandia.

Om der skal sendes en fælles invitation afgøres ved efterårsmødet

Diverse:

Finn Perning fortæller, at Scleroseforeningen har fået lov til at lave en landsindsamling i 2019/20, og han kontakter direktøren for at få ham til at komme ved efterårsmødet.

Bjarne Hansen, fra Guldborgsund bad om, at hvis nogen havde lavet nogle gode projekter så skulle man endelig dele det med andre, til nytte for alle.

Rosa Brusen bad om, at vi kunne være fælles om presseomtale, så vil vi stå stærkere overfor f.eks. politikere og Regionen.

Bente Loldrup fortæller, at Autismeforeningen har lavet netværkscafeer i Nakskov og i Vordingborg.

Kenneth fortæller om en forældregruppe med handicappede børn i Guldborgsund mødes og drøfter fælles problemer. Det vil være godt, hvis foredrag over aktuelle emner kun er over 1 aften, idet disse forældre tit har svært med ”rækker” af møder.

Gert: Thorkild vores formand står som garant for god pressestrategi. Skal vi også bruge facebook? Vi har ikke en side i Lolland kommune.

Hvordan promoverer vi os fremover?

Bent. Lad os se hvordan de første møder går.

Kenneth, vi kan også lave fælles kurser.

Bjarne, f.eks hvad laver vi i handicaprådet, hvem repræsenterer vi os og hvordan finder vi frem til dem der sidder i det.

Gert, man skal huske på, at vi er hver især også ansvarlige idet DH er en paraplyorganisation.

Rose, Der er ingen historier på HANDIKLIP fra Falster og Lolland, hvordan får vi flere historier frem. Husk ikke at hyppe egne kartofler.

Der bliver stukket til, at Heino i sin valgkamp lovede at tænke på de handicappede, og det er ingen der synes der rigtig er blevet gjort noget ved !!

Regionalt handicapråd kunne stille krav til de regionale klinikker om handicapindgang m.m. måske skulle det være et krav ved tildeling af ydernummer.

Kenneth, hvordan går det med synlighed af handicaptilgængelig i turisme, hvor finder man det f.eks. i brochurer, på turistkontoret, ved de det? Turisme, Visit Lolland. Langeland har en fantastisk brochure.

Dette kun et lille udsnit af den talelyst, som forsamlingen udviste.

Opsamling

August/september

Gert undersøger om vi i august/september kan lave en bustur til Regionshuset i Sorø, hvor vi kan møde Heino og stikke lidt til ham. Gert arrangerer ved min. 20 deltagerre.

Oktober/november

Kursus om presse og sociale medier ved. Feks. Pressechefen fra DH.

November

Fælles møde den 13. november med spisning fra kl. 17.30 til 19.30 – derefter inviteres repræsentant fra alle DH foreningen til kaffe og foredrag.

Marts 2019

Fælles årsmøde på Lalandia i Rødbyhavn – 27. marts 2019 – Lalandia har bekræftet booking af dato - spisning på restaurant Bambini – 2 lokaler til selve årsmødet (den del, der skal være adskilt) .

Nyt ord: Tilgængelighed for alle = ligeværdighed for alle.

Referent.

Merete